gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3525, del 25-06-1999 (1999/5243)

RESOLUCIÓ d'1 de juny de 1999, del Rectorat de la Universitat de València, per la qual es declara inhàbil el mes d'agost de 1999, als efectes assenyalats en aquesta resolució.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1999/06/01/(1)/dof/vci/html**

### Dades del document

Número de DOGV
:   3525

Data del DOGV
:   25-06-1999

Secció del DOGV
:   I. DISPOSICIONS GENERALS

Número del document
:   1999/5243


Data del document
:   01-06-1999

Organisme emissor
:   Universitat de València

Tipus de document
:   Resolució

Descriptors 

:   * universitat
    * temps de descans
    * administració de l'ensenyament

RESOLUCIÓ d'1 de juny de 1999, del Rectorat de la Universitat de València, per la qual es declara inhàbil el mes d'agost de 1999, als efectes assenyalats en aquesta resolució. [1999/S5243]
  
Comprovades les necessitats acadèmiques i administratives de la Universitat de València durant el mes d'agost de 1999, aquest Rectorat, fent ús de les competències que li confereix l'article 18 de la Llei de Reforma Universitària i ateses les facultats referents a la seua autonomia que a la institució li confereix l'article 3 del mateix cos legal, resol:
  
Declarar Inhàbil el mes d'agost de 1999 als efectes que a continuació s'assenyalen:
  
1. Es declara inhàbil el mes d'agost de 1999 a l'efecte del còmput de terminis per a la resolució de concursos de places docents, d'acord amb el que disposa el Reial Decret 1.888/1984. Durant aquest mes no tindran lloc actuacions de les comissions establertes en els articles 6, 7 i 8 del Reial Decret esmentat.
  
2. Es declara inhàbil el mes d'agost de 1999 a l'efecte del còmput de terminis de reclamacions i recursos en via administrativa.
  
3. Es declara inhàbil el mes d'agost de 1999 a l'efecte del còmput de tots els processos administratius subjectes a terminis, convocats per aquesta Universitat.
  
4. Del contingut d'aquesta resolució, s'exclouen els procediments de contractació administrativa a l'empara de la Llei de Contractes de les Administracions Públiques, que es regiran per les normes establertes en les seues pròpies convocatòries.
  
En tots els casos descrits, els terminis s'interrompran el dia 1 d'agost de 1999 i el seu còmput es reprendrà l'1 de setembre del mateix any.
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes a partir de l'endemà de la seua notificació o publicació, davant del mateix òrgan que dictà la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos comptats des de l'endemà de la seua notificació.


Còpia Permalink ELI
Diari Oficial de la Generalitat Valenciana


Sumari del DOGV 3554, del 05-08-1999 (1999/6791)

Rotlle d'apel·lació número 431/1998. Cèdula de notificació.
-----------------------------------------------------------

### Dades del document

Número de DOGV
:   3554

Data del DOGV
:   05-08-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/6791


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 431/1998. Cèdula de notificació. [1999/Q6791]
  
La Secció Sisena de l'Audiència Provincial de València ha dictat, en el rotlle d'apel·lació número 431/1998, la sentència que té com a encapçalament i part dispositiva el que es diu tot seguit:
  
"Audiència Provincial de València
  
Secció Sisena
  
Sentència número 676
  
- President: Vicente Ortega Llorca
  
- Magistrats:
  
· Rafael Sempere Doménech
  
· Juan Fermín Prado Arditto
  
València, 18 de juny de 1999
  
La Secció Sisena d'aquesta Audiència Provincial, sent-ne ponent el magistrat Juan Fermín Prado Arditto, ha vist les actuacions de judici de justícia gratuïta, promogudes davant el Jutjat de Primera Instància número 1 de Moncada per la senyora Carmen Bosch Molins contra el senyor Casimiro Fernández Cerrillo i l'advocat de l'estat, sobre justícia gratuïta; pendents davant d'aquesta Secció en virtut del recurs d'apel·lació interposat pel demandant, el qual en l'escrit d'apel·lació va al·legar els motius pels quals dissentia de la resolució dictada en primera instància.
  
Decisió
  
Amb al desestimació del recurs d'apel·lació interposat per la demandant, la senyora María Carmen Bosch Molins, contra la sentència de 17 de desembre de 1997, dictada pel Jutjat de Primera Instància número 1 de Moncada en l'incident de justícia gratuïta número 68/1998 formulat per aquesta, confirmem la resolució esmentada, amb la imposició de les costes d'aquesta alçada a la part apel·lant.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar recurs de cassació".
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Casimiro Fernández Cerillo.
Diari Oficial de la Generalitat Valenciana


Sumari del DOGV 3512, del 08-06-1999 (1999/4473)

Informació pública de l'extracte de la convocatòria d'una plaça de peó d'oficis múltiples.
------------------------------------------------------------------------------------------

### Dades del document

Número de DOGV
:   3512

Data del DOGV
:   08-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/4473


Data del document
:   20-04-1999

Organisme emissor
:   Ajuntament d'Alfarrasí

Tipus de document
:   Convocatòria

Descriptors 

:   * Alfarrasí
    * concurs administratiu
    * administració local

Informació pública de l'extracte de la convocatòria d'una plaça de peó d'oficis múltiples. [1999/4473]
  
Es fa saber que al Butlletí Oficial de la Província de València número 89, de data 16 d'abril de 1999, apareixen íntegrament les bases que han de regir per cobrir en propietat una plaça de peó d'oficis múltiples, mitjançant el sistema d'oposició, segons l'oferta de 1998.
  
Cosa que es publica per a general coneixement.
Diari Oficial de la Generalitat Valenciana


Sumari del DOGV 3485, del 30-04-1999 (1999/3907)

Subhasta. Obres d'urbanització del carrer del Canonge Muñoz.
------------------------------------------------------------

### Dades del document

Número de DOGV
:   3485

Data del DOGV
:   30-04-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/3907


Data del document
:   20-04-1999

Organisme emissor
:   Ajuntament d'Utiel

Tipus de document
:   Subhasta

Descriptors 

:   * Utiel
    * urbanització
    * licitació

Subhasta. Obres d'urbanització del carrer del Canonge Muñoz. [1999/X3907]
  
Aprovat pel Ple d'aquesta corporació, en la sessió de 16 d'abril de 1999, el plec de clàusules administratives particulars que han de regir en la subhasta per a adjudicar les obres d'urbanització del carrer canonge Muñoz d'Utiel, per procediment obert, i declarada la urgència de la contractació, segons estableix en l'art. 72.1 de la Llei 13/1995, de 18 de maig, s'exposa al públic durant el termini de quatre dies hàbils, comptadors a partir de la inserció en el Diari Oficial de la Generalitat Valenciana, per tal que puguen presentar-hi reclamacions.
  
Simultàniament i a tenor del que disposa l'article 122 del RDL 781/1986, s'anuncia la subhasta corresponent, per bé que la licitació s'ajornarà tot el que siga necessari, en el supòsit que es formulen reclamacions al plec de condicions:
  
Objecte: és objecte del contracte l'execució de les obres d'urbanització del carrer del Canonge Muñoz d'Utiel, conformement amb el projecte tècnic redactat pel senyor Eduardo E. Meri Llovet, aprovat per resolució del Ple i amb el plec de prescripcions tècniques.
  
Tipus: el pressupost del contracte que servirà de base de licitació, a la baixa, s'eleva a un total de 47.975.075 pesetas.
  
Garanties: provisional de 496.000 pesetas, i definitiva del 4% del pressupost del contracte.
  
Presentació de proposicions: les proposicions es presentaran al Registre General de 9 a 14 hores, durant els tretze dies naturals següents a la publicació d'aquest anunci en el DOGV.
  
Documentació: l'exigida en la condició X.2 del plec de condicions.
  
Obertura documental: una vegada conclòs el termini de presentació de proposicions i propostes econòmiques, a les 12 hores del primer dia hàbil següent a la classificació documental; si coincidira en dissabte o els dies 24 o 31 de desembre, s'entendrà prorrogat fins el primer dia hàbil següent.
  
Model de proposició
  
El/la Sr./a ... major d'edat, veí/ïna d ...., amb domicili a ..., titular del DNI núm. ... expedit amb data ...., en nom propi (o en representació d ... veí/ïna d .... amb domicili a ..., segons acredite amb poder conformat), assabentat de la subhasta tramitada per a adjudicar, mitjançant procediment obert, les obres d'urbanització del carrer del canonge Muñoz d'Utiel, es compromet a efectuar-les en la forma determinada en el plec de clàusules administratives particulars, en el preu d ... pessetes (en lletra i número).
  
... a ... de ... de 1999.
Diari Oficial de la Generalitat Valenciana


Sumari del DOGV 3623, del 11-11-1999 (1999/9449)

ACORD de 3 novembre de 1999, del Govern Valencià, pel qual s'autoritza la inclusió d'un projecte d'inversió en l'annex d'inversions reals del programa 714.60 Qualitat agroalimentària (exp. 12.021/1999-149).
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3623

Data del DOGV
:   11-11-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/9449


Organisme emissor
:   Conselleria d'Economia i Hisenda

Tipus de document
:   Acord

ACORD de 3 novembre de 1999, del Govern Valencià, pel qual s'autoritza la inclusió d'un projecte d'inversió en l'annex d'inversions reals del programa 714.60 Qualitat agroalimentària (exp. 12.021/1999-149). [1999/X9449]
  
El Govern Valencià, en la reunió del dia 3 de novembre de 1999, adoptà l'acord següent:
  
La Conselleria d'Agricultura, Pesca i Alimentació ha proposat determinat ajustament en l'annex d'inversions reals del programa pressupostari 714.60 Qualitat agroalimentària, a fi d'habilitar el projecte d'inversió Equips i material informàtic, que permeta efectuar determinades inversions de posada en marxa de processos relacionats amb el funcionament dels consells reguladors, per un import de 10 milions de pessetes.
  
En aquest sentit, en virtut del que disposen els articles 17 i 18 de la Llei 11/1998, de 29 de desembre, de Pressupostos de la Generalitat Valenciana per a l'exercici 1999, i a proposta del conseller d'Economia i Hisenda, el Govern Valencià
  
ACORDA
  
Autoritzar la inclusió del projecte d'inversió Equips i material informàtic, en l'annex d'inversions reals del programa 714.60 Qualitat agroalimentària.
  
València, 3 de novembre de 1999
  
El conseller secretari del Govern Valencià, en funcions,
  
JOSÉ LUIS OLIVAS MARTÍNEZ
Diari Oficial de la Generalitat Valenciana


Sumari del DOGV 3544, del 22-07-1999 (1999/6306)

Informació pública de les bases de la convocatòria per a l'adaptació del règim jurídic del personal laboral fix a què es refereix la base segona d'aquesta convocatòria a la naturalesa dels llocs que ocupa.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3544

Data del DOGV
:   22-07-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/6306


Data del document
:   11-06-1999

Organisme emissor
:   Ajuntament d'Alberic

Tipus de document
:   Convocatòria

Descriptors 

:   * Alberic
    * professió administrativa
    * concurs administratiu
    * administració local

Informació pública de les bases de la convocatòria per a l'adaptació del règim jurídic del personal laboral fix a què es refereix la base segona d'aquesta convocatòria a la naturalesa dels llocs que ocupa. [1999/S6306]
  
Edicte de l'Ajuntament d'Alberic sobre les bases de la convocatòria per a l'adaptació del règim jurídic del personal laboral fix a què es refereix la base segona d'aquest convocatòria a la naturalesa dels llocs que ocupa.
  
El Ple de l'Ajuntament, en sessió ordinària del dia 30 de març de 1999, va aprovar les bases que han de regir la convocatòria per a la funcionarització de les places esmentades, les quals han sigut publicades en el Butlletí Oficial de la Província de València número 135, de data 9 de juny de 1999.
  
Es fa constar la següent excepció en l'esmentada publicació, per haver incorregut en un error en la base 3.2, on diu ... «comptadors a partir de l'endemà de la publicació en el Diari Oficial de la Generalitat Valenciana ....» ha de dir .... «comptadors a partir de l'endemà de la publicació en el Boletín Oficial del Estado»...
  
Cosa que es fa pública perquè les persones interessades prenguen coneixement.
Diari Oficial de la Generalitat Valenciana


Sumari del DOGV 3526, del 28-06-1999 (1999/5300)

Recurs contenciós administratiu número 02/3103/1998.
----------------------------------------------------

### Dades del document

Número de DOGV
:   3526

Data del DOGV
:   28-06-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/5300


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/3103/1998. [1999/Q5300]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que la senyora Gema Bertomeu Talens i la senyora Carmen Ferrando García han interposat un recurs contenciós administratiu, amb el número 02/3103/1998, contra la Resolució de 25 de setembre de 1998, del conseller de Sanitat, per la qual desestima el recurs contra l'Acord de 21 de juliol de 1997, de la Junta de Govern del Col·legi Oficial de Farmacèutics de València, sobre la denegació d'autorització per a l'obertura de nova oficina de farmàcia a Moixent.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3422, del 28-01-1999 (1999/700)

RESOLUCIÓ de 23 de gener de 1999, del conseller de Cultura, Educació i Ciència, per la qual nomena el senyor Enrique Moreno Pernias, com a personal eventual de la conselleria.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3422

Data del DOGV
:   28-01-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/700


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 23 de gener de 1999, del conseller de Cultura, Educació i Ciència, per la qual nomena el senyor Enrique Moreno Pernias, com a personal eventual de la conselleria. [1999/700]
  
Conforme a l'article 6 del Text Refós de la Llei de la Funció Pública Valenciana, aprovat pel Decret Legislatiu de 24 d'octubre de 1995, del Consell de la Generalitat Valenciana, i també el que disposa el Decret 349/1995, del Govern Valencià, sobre la regulació del personal eventual al servici de l'Administració del Govern Valencià, resolc:
  
Nomenar el senyor Enrique Moreno Pernias, en règim de personal eventual, per a exercir les funcions de director del Gabinet del Conseller.
  
En atenció a la naturalesa del lloc, la dedicació, el grau de preparació exigit i el nivell de titulació adequat per al millor exercici de la funció assignada, s'establix la retribució anual equivalent a un lloc classificat en el grup A, nivell 28 de complement de destinació, i complement específic E050.
  
La present resolució tindrà efectes des del dia 23 de gener de 1999.
  
València, 23 de gener de 1999.- El conseller de Cultura, Educació i Ciència: Manuel Tarancón Fandos.
Diari Oficial de la Generalitat Valenciana


Sumari del DOGV 3539, del 15-07-1999 (1999/6570)

Expedient número PT/015/1999. Adjudicació de la redacció del projecte i execució de l'estació depuradora d'aigües residuals del Parc Temàtic de Benidorm.
---------------------------------------------------------------------------------------------------------------------------------------------------------

### Dades del document

Número de DOGV
:   3539

Data del DOGV
:   15-07-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/6570


Organisme emissor
:   Parc Tematic d'Alacant, SA

Tipus de document
:   Anunci

Expedient número PT/015/1999. Adjudicació de la redacció del projecte i execució de l'estació depuradora d'aigües residuals del Parc Temàtic de Benidorm. [1999/M6570]
  
1. Entitat adjudicadora
  
a) Organisme: Parc Temàtic d'Alacant, SA
  
b) Dependència que tramita l'expedient: Departament de Contractació.
  
c) Número d'expedient: PT/015/1999.
  
2. Objecte del contracte
  
a) Descripció de l'objecte: redacció del projecte i execució de l'estació depuradora d'aigües residuals del Parc Temàtic de Benidorm.
  
b) Termini d'execució:
  
- Quaranta-cinc dies per a la redacció del projecte.
  
- Cinc mesos per a l'execució de l'obra.
  
c) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.478 de 21 d'abril de 1999.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import: 045.977.130 pessetes (IVA inclòs).
  
5. Adjudicació
  
a) Data: 23 de juny de 1999.
  
b) Contractista: UTE Lubasa - Egevesa.
  
c) Import d'adjudicació: 550.232.804 pessetes (IVA inclòs).
Diari Oficial de la Generalitat Valenciana


Sumari del DOGV 3611, del 25-10-1999 (1999/8806)

Rotlle d'apel·lació número 1.121/1998. Cèdula de notificació.
-------------------------------------------------------------

### Dades del document

Número de DOGV
:   3611

Data del DOGV
:   25-10-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/8806


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.121/1998. Cèdula de notificació. [1999/Q8806]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 1.121/1998, que prové del judici de menor quantia número 409/1996, del Jutjat de Primera Instància número 13 de València, s'ha acordat notificar a l'apel·lat incomparegut en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
La Secció Novena de l'Audiència Provincial de València, sent-ne ponent M. Antonia Gaitón Redondo, ha vist aquest rotlle d'apel·lació número 1.121/1998, que prové de les actuacions de judici de menor quantia, promogudes davant del Jutjat de Primera Instància número 13 de València, amb el número 409/1996, entre les parts; d'una, com a demandat apel·lant, la Tresoreria Territorial de la Seguretat Social, i d'una altra, com a demandant apel·lat, Renault Financiación, SA, Ent. de Financiación, representat per la procuradora dels tribunals M. Consuelo Gomis Segarra, i, com a demandat apel·lat, Francisco Gonzalbes Aranda, SA, incomparegut en l'alçada sobre terceria de millor dret, en virtut del recurs d'apel·lació interposat pel demandat, la Tresoreria Territorial de la Seguretat Social.
  
Decisió
  
Amb la desestimació del recurs d'apel·lació, formulat per la representació de la Tresoreria General de la Seguretat Social, contra la sentència de data 11 de desembre de 1998, dictada pel Jutjat de Primera Instància número 13 d'aquesta ciutat en actuacions de menor quantia número 409/1996, confirmem la resolució esmentada, si bé d'acord amb els fonaments que s'han exposat, amb expressa imposició de les costes causades en aquesta alçada a la part apel·lant.
  
Notifiqueu aquesta resolució...»
  
I perquè el que s'ha acordat es complisca i valga de notificació a l'apel·lat incomparegut en aquesta alçada, Francisco Gonzalbes Aranda, SA, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3536, del 12-07-1999 (1999/5716)

Expedient número 114/1995. Actuacions separades de declaració d'hereus abintestat. Notificació.
-----------------------------------------------------------------------------------------------

### Dades del document

Número de DOGV
:   3536

Data del DOGV
:   12-07-1999

Secció del DOGV
:   IV. ADMINISTRACIÓ DE JUSTÍCIA - E) ALTRES ASSUMPTES JUDICIALS

Número del document
:   1999/5716


Organisme emissor
:   Jutjat de Primera Instància Número 60 de Madrid

Tipus de document
:   Anunci

Expedient número 114/1995. Actuacions separades de declaració d'hereus abintestat. Notificació. [1999/Q5716]
  
Pedro Ñíguez Rodríguez, secretari del Jutjat de Primera Instància número 60 de Madrid, faig saber:
  
Que en les actuacions separades de declaració d'hereus abintestat que se segueixen en aquest Jutjat al número 114/1995, per defunció sense testar de la senyora Concepción Jimeno Urroz, ocorregut a Madrid el dia 3 de novembre de 1994, promogut pel senyor Fernando Asenjo Garzón, secretari de la Comissió de Tutela i Defensa Judicial d'Adults de la Comunitat de Madrid, s'ha acordat, per la Resolució de data 30 de novembre de 1998, cridar els qui es creguen amb dret a l'herència de la senyora Concepción Jimeno Urroz perquè compareguen al jutjat a reclamar-la dins de 30 dies des de la publicació d'aquest edicte.